Eerste mangaan kom op Lüderitz aan - Plaaslik - Republikein
Thursday, December 05th, 19:10:47
Vrag van 520 ton
Die eerste vrag mangaanerts vanuit die Noord-Kaap het Vrydag op Lüderitz aangekom.
TransNamib het die 520 ton-vrag Donderdag per trein van Ariamsvlei af na die kusdorp vervoer. Twee lokomotiewe het die 20 waens gelaai met 26 ton erts elk getrek.
Dit is die eerste vrag wat sedert 1998 op die roete tussen Aus en Lüderitz vervoer is.
TradePort Namibia het TansNamib in 2018 genader om hul mangaanerts van Suid-Afrika na die Lüderitz-hawe te vervoer van waar dit na verskeie markte oorsese uitgevoer kan word. TradePort het onderneem om 'n minimum van 30 000 ton mangaanerts per maand vir hierdie roete te voorsien.
Nadat die omgewingklaringsertifikaat uitgereik is - wat onder meer onderhewig was aan toe pakhuise op Lüderitz en Ariamsvlei - is die eerste vrag beplan.
“Met dié nasionale projek het TransNamib 150 mense gewerf as deel van ons pogings om werkloosheid in die land te beveg. Ons verwag baie nuwe sakeondernemings sal uit hierdie nuwe besigheid spruit, veral op Ariamsvlei, Keetmanshoop, Aus en Lüderitz,” lui TransNamib se verklaring.